Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 163

e) Alkalmazott tűzoltás témából Felismerési szintű ismeretekkel rendelkezzenek a tanulók: — az adott építmény, objektum építészeti sajátosságairól, funkciójáról, ennek tűzvédelmi, mentési összefüggéseiről, — a közlekedési eszközök csoportosításáról, funkcionális sajátosságairól, az azok tárolására, kiszolgálására létesített objektumok tűzvédelméről, — a kőolaj és földgáz feltárása, feldolgozása, szállítása és felhasználása tűzvédelméről. 1998/25. szám Rendezési szinten ismerjék a tanulók: — az adott eszköz, berendezés, technológia, építmény, objektum tűzoltó-taktikai jellemzését, a tűzterjedés sajátosságait, — a képzés során korábban elsajátított ismeretek birtokában a tűzoltást megelőző, a tűzoltás során, valamint a tűzoltás utáni feladatokat — az alapirányítási mód szintjének figyelembevételével — a témakörben meghatározott alapszituációk esetén, — az adott tűzoltási feladattal összefüggő munkavédelmi, biztonsági és környezetvédelmi előírásokat, szabályokat, — az adott eszköz, berendezés, technológia, építmény, objektum sajátosságait ismerő szakember igénybevételének lehetőségeit, szükségességét. Jártasság szinten tudják megválasztatni és felhasználni a tanulók a végzettségükkel betölthető beosztáshoz szükséges mértékben a nemzetgazdaság területén bekövetkezett tüzeknél a taktikai sajátosságoknak megfelelő: — tűzoltási módokat, módozatokat, — a felderítés lehetőségeit, — az emberi élet-, állat- és tárgymentés végrehajtását, ennek eszközeit, — a robbanásveszély elhárítását, — az eredményes beavatkozáshoz szükséges szakfelszereléseket, oltóanyagokat és szerelési ismereteket, — a tűzoltó és a mentendő személy biztonságát szolgáló védő- és egyéb felszereléseket.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes